Diari Oficial de la Generalitat Valenciana


Sumari del DOGV 5445, del 07-02-2007 (2007/243)

RESOLUCIÓ de 29 de novembre de 2006, del Servici Territorial d'Energia, per la qual s'atorga l'autorització administrativa, s'aprova parcialment el projecte d'execució denominat línia aèria de mitjana tensió 4/C 20 kV per a l'enllaç entre la ST-Terra Mítica fins al punt d'entrega d'energia en la urbanització situada a Finestrat, als termes municipals de Benidorm i Finestrat (Alacant), i es reconeix, en concret, la seua utilitat pública. Expedient ATLINE/2005/52/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5445

Data del DOGV
:   07-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/243


Data del document
:   29-11-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Finestrat
    * Benidorm
    * subministrament d'energia elèctrica
    * empresa privada

Per Resolució de 7 de juliol de 2005, del Servici Territorial d'Energia d'Alacant, es va sotmetre a informació pública la sol·licitud d'autorització administrativa, l'aprovació del projecte d'execució, el reconeixement en concret d'utilitat pública i la relació concreta i individualitzada dels béns i dels drets afectats pel projecte línia aèria de mitjana tensió 4/C 20 kV per a l'enllaç entre la ST-Terra Mítica fins al punt d'entrega d'energia en la urbanització situada a Finestrat, als termes municipals de Benidorm i Finestrat (Alacant), prèvia petició, a l'empara de l'article 5 del Reglament d'Expropiació Forçosa, de l'Entitat Beneficiària, Iberdrola Distribución Eléctrica, SAU, s'han publicat els anuncis en el Diari Oficial de la Generalitat amb data 25 de novembre de 2005, en el Butlletí Oficial de la Província d'Alacant amb data 31 d'agost de 2005 i en el periòdic La Verdad amb data 5 d'agost de 2005.
Durant el període d'informació pública es van presentar al·legacions i/o informes: a) Sra. Isabel Llinares Mengual sol·licita que es modifique el traçat entre els suports 25, 26 i 27, de conformitat amb la proposta que es reflectix en el pla que acompanya al seu escrit; b) L'Ajuntament de Finestrat informa que ha de modificar-se el traçat proposat per a la línia de proveïment d'energia elèctrica dels sectors 18, 19 i 20, a fi que siga subterrani i s'ajuste el màxim possible al descrit en l'alternativa tècnica del programa d'actuació integrada i l'homologació modificativa dels sectors 18, 19 i 20.
Les al·legacions foren contestades per l'entitat beneficiària i posen de manifest el següent: a) que, pel fet que l'execució de l'actuació urbanística al terme municipal de Finestrat pot patir demores considerables, només s'executarà el tram de la línia comprés entre l'origen i el suport número 12, on s'enllaçarà amb la línia existent, i s'anul·la el tram restant, que en un principi es pretenia reestructurar i que alimentaria la promoció urbanística mencionada, per la qual cosa una gran part de les finques que figuraven en la relació dels béns i dels drets han quedat desafectades, entre les quals s'inclouen les parcel·les de la Sra. Isabel Llinares Mengual; b) que, pel mateix motiu, tampoc s'afectarà els referits sectors 18, 19 i 20, per la qual cosa no resulta necessària la modificació requerida per l'Ajuntament de Finestrat.
De conformitat amb allò que s'ha indicat, s'inclou al final d'esta resolució la relació definitiva dels béns i dels drets afectats pel projecte, en la qual s'han eliminat, respecte a la publicada en període d'informació pública, les finques que finalment han quedat desafectades.
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.
En virtut d'això, de conformitat amb el que disposa el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica; i en els articles 53 i 54 de la Llei 54/1997, de 27 de novembre, del Sector Elèctric (BOE del 28.11.1997).
Este Servici Territorial d'Energia, Resol
Primer
Autoritzar administrativament la instal·lació del projecte línia aèria de mitjana tensió 4/C 20 kV per a l'enllaç entre la ST-Terra Mítica fins al punt d'entrega d'energia en la urbanització situada a Finestrat, en concret, el tram comprés entre l'origen de la línia i el suport núm. 12, als termes municipals de Benidorm i Finestrat (Alacant).
Segon
Aprovar parcialment el projecte d'execució denominat línia aèria de mitjana tensió 4/C 20 kV per a l'enllaç entre la ST-Terra Mítica fins al punt d'entrega d'energia en la urbanització situada a Finestrat, en concret, el tram comprés entre l'origen de la línia i el suport núm. 12, als termes municipals de Benidorm i Finestrat (Alacant).
Tercer
Declarar, en concret, la utilitat pública, del tram de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en l'afectació a les finques particulars, incloses en la relació dels béns i dels drets que s'inclou al final d'esta resolució, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i en els articles 157.1, 158, 160 i 162 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, per a la notificació d'esta resolució als titulars desconeguts o amb domicili ignorat o aquells en què s'ha intentat la notificació i esta no s'ha pogut realitzar.
Cinqué
El termini d'execució de les obres i instal·lacions serà de tres mesos a partir de l'ocupació real de les finques afectades.
Sisé
Les instal·lacions que s'autoritzen per esta resolució hauran de realitzar-se d'acord amb el projecte i la resta de documentació tècnica presentada, i queden especificats en les següents dades bàsiques: tensió nominal: 20 kV; longitud: 1.215 metres; nombre de suports: 13; conductors: tipus LA-100 amb secció equivalent de 116 mm² de Al amb formació de quàdruple circuit i amb un conductor per fase; origen i final: origen en la ST-Terra Mítica i final en línia aèria de mitjana tensió denominada Finestrat.
Seté
Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i l'alçament de l'acta de posada en servici de les instal·lacions, sense este requisit no podran entrar en funcionament.
Huité
L'administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (carrer Colom, 1. 46603 València), en el termini d'un mes comptador a partir de l'endemà d'aquell en què tinga lloc la notificació d'esta, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Alacant, 29 de novembre de 2006.- El cap del Servici Territorial d'Energia: Miguel García Mengual.